দেশে লবণাক্ততা বৃদ্ধি পাচ্ছে বিভিন্ন কারণে। তবে কারণগুলো তালিকাভূক্ত করতে গিয়ে দেখা যাবে, প্রথমেই আসছে বিভিন্ন নদীতে বাঁধ দেয়া! ভারত আমাদের প্রতিবেশী এবং বন্ধুপ্রতিম রাষ্ট্র হওয়া সত্ত্বেও ফারাক্কা বাঁধ এবং টিপাইমুখ বাঁধ নির্মাণের মাধ্যমে দেশের নদীগুলোর স্বাভাবিক প্রবাহ ব্যাহত করছে। যার ফলাফল, আজকের এই লবণাক্ততা। দেশের দক্ষিণাঞ্চলের একটি স্বনামধন্য সরকারি বিশ্ববিদ্যালয়ে পড়ার সুবাদে আমি বিষয়টা আরো স্পষ্ট অনুধাবন করতে পারছি। বর্তমানে নদী প্রবাহ পূর্বের মতো না থাকাতে দেশে স্বাভাবিক কৃষিকাজ ব্যাহত হচ্ছে। নদী প্রবাহ না থাকাতে ভূগর্ভে সঞ্চিত পানির প্রতি আলাদা একটা চাপ স্বয়ংক্রিয়ভাবেই সৃষ্টি হয়ে যাচ্ছে। ভূগর্ভে সঞ্চিত পানির স্তর দিনের পর দিন আরো (প্রায় ৩০-৪০ ফিট) নেমে গেছে। এখন ফসলে সেচ দিতেও কৃষকদের হতবুদ্ধি হয়ে যেতে হচ্ছে।